Guðrún Ögmundsdóttir , fyrrverandi þingmaður og borgarfulltrúi , er látin . Guðrún var kjörin á þing fyrir Samfylkinguna í Reykjavíkurkjördæmi árið 1999 og sat á þingi til ársins 2007 . Hún gegndi auk þess fjölda trúnaðarstarfa fyrir fyrir stjórnvöld og félagasamtök . Allsstaðar þar sem hún kom birti til og hún færði fólki ljóstýru með baráttu sinni . Minnist hennar með hlýju og þakka fyrir vináttuna á meðan ég held baráttunni fyrir bættum heimi áfram með manngæsku hennar að leiðarljósi . “ Betri samstarfskonu og fyrirmynd er erfitt að finna . “ Dagur B. Eggertsson borgarstjóri segir Guðrúnu hafa tekist á við veikindin eins og aðra baráttu , það er að segja með lífsgleði , sjarma , jákvæðni og smitandi bjartsýni auk þess sem húmorinn hafi aldrei verið langt undan . „ Og baráttukona var Gunna alltaf . Það urðu allir ríkari af því að kynnast Gunnu Ö. Engum hef ég kynnst sem hafði jafn mikið og djúpt innsæi í samskipti fólks og hópa . Gunna var örlát á ráð og reynslu og varð hvarvetna „ límið “ í þeim félagsskap sem hún gekk til liðs við – og oftar en ekki sjálfskipaður veislustjóri – því enginn var meiri stemmningsmanneskja eða skemmtilegri á góðri stund . Fólk varð held ég bara almennt betra með því að umgangast hana – alla vega náði hún alltaf að koma auga á það góða í fólki og leggja rækt við það . Og það ætla ég að reyna að hafa í huga hér eftir þegar við kveðjum þessa stórbrotnu konu . “ Ingibjörg Sólrún Gísladóttir , fyrrverandi formaður Samfylkingarinnar , þakkar Guðrúnu fyrir sterka vináttu og stuðning í meira í en 40 ár . „ Svo ótrúlega dýrmæt manneskja . “ Birgitta Jónsdóttir , fyrrverandi þingmaður Pírata , segir að Guðrún hafi verið ein af þessum einstöku mannverum , mannvinum „ sem lét manni alltaf verða hlýtt í hjartanu þegar maður hitti hana og á sama tíma fyllast baráttumóð til handa öðrum . Blessuð sé minning hennar um alla tíð . Votta aðstandendum hennar djúpstæða samúð við fráfall hennar . “ Frekari minningarorð um Guðrúnu má meðal annars lesa hér :